<classify> Akizungumza mwishoni mwa wiki baada ya kukabidhi zawadi alizoahidi kwa washindi watatu wa netiboli katika michuano ya Taifa, Bhanji alisema utekelezaji wa ahadi hiyo utaanza siku za karibuni lengo ni kuhakikisha mchezo huo unachezwa na watoto wa kike.Nitaanzisha mpango wa utoaji mipira katika shule mbalimbali, nataka kujenga hamasa ya mchezo kwa Watanzania ili wadau wengine wajitokeze na kuchangia mchezo uweze kukua na kutambulika, alisema.Alisema angependa kuwa wa kwanza kuanzisha mradi huo ambao utasaidia kwa njia moja kuwafanya watoto wa kike kuanza kupenda mchezo huo na kushiriki kikamilifu kwenye mashindano mbalimbali.Bhanji alisema mradi huo atakaouanzisha utakuwa unafanyika kwa awamu tofauti, ambapo pia katika kufanikisha atakuwa akihamasisha wadau mbalimbali kuchangia angalau mpira mmoja ili kupiga hatua.Akizungumzia mashindano ya taifa yaliyomalizika juzi, Bhanji alisema hayakuwa mazuri kwa vile ushiriki wa timu za mikoa haukuwa mzuri na hivyo kutoleta picha nzuri kwa taifa.Alisema ili mashindano hayo yawe na mvuto mwakani Chama cha Netiboli Tanzania CHANETA na mikoa iwe inajipanga mapema na kuahidi kuunga mkono kwenye mashindano ya mwakani.Naye Mwenyekiti wa Chaneta Anna Kibira alisema katika kuhakikisha ushiriki wa timu unakuwa mkubwa kwenye mashindano yajayo wataandika barua Ofisi ya Waziri Mkuu Serikali za Mitaa Tamisemi ili watoe maagizo kuhamasisha ofisi za mikoa zisaidie timu zao kushiriki kwenye mashindano.Kwa upande wake mdau wa michezo na Mjumbe wa Halmashauri Kuu ya Chama cha Mapinduzi CCM, Phares Magesa alisema kukosekana kwa wadhamini isiwe sababu ya kutofanyika kwa mashindano.Aliwapongeza Chaneta kwa kufanya mashindano hayo huku wakijua wazi hawana wadhamini, kwani wameonesha jitihada na kuwapongeza wadhamini binafsi waliowaunga mkono Chaneta kufanikisha mashindano hayo.Chaneta wameonesha juhudi, hawakuwa na fedha, lakini wamefanya mashindano, wamejitahidi sio kama wengine ambao hawafanyi kwa sababu ya kukosa fedha, na mimi natoa Sh Milioni moja kama mdhamini binafsi, niwapongeze na Shyrose Bhanji na wengine waliosaidia kutunisha mfuko wa Chaneta, alisema.Magesa alisema kuna haja kubwa kwa watanzania kuusaidia mchezo huo sio tu katika kushiriki michuano ya ndani, bali hata ile ya kimataifa.  <topic>: MICHEZO 